Il-Prinċep Harry ingħata l-kariga ta' Uffiċjal Kap ta' BetterUp li hija kumpanija Amerikana li tqajjem għarfien dwar is-saħħa mentali u tiggwida lill-individwi fil-ħajja ta' kuljum. Fi stqarrija, il-Prinċep Harry qal li qed iħares 'il quddiem f'dan l-irwol il-ġdid u jinsab eċċitat. Madankollu għadu mhux magħruf x'inhuma s-sigħat u s-salarju li mistenni jkollu. F'Marzu tas-sena li għaddiet il-Prinċep Harry u martu Meghan Markle rtiraw mill-irwoli rjali tagħhom sabiex ikollhom ħajja indipendenti anke finanzjarjament.